ming030890/wiki-yue-high-quality huggingface dataset:
湯告魯斯

湯告魯斯（粵拼：tong1 gou3 lou5 si1，Tom Cruise，全名：Thomas Cruise Mapother IV，1962年7月3號—）係美國電影演員，電影製片人。1986年演出《壯志凌雲》奠定佢個青春偶像派地位。喺1988年《手足情未了》（Rain man），1989年《生於七月四日》中，演技顯得漸漸成熟。1990年代以後成為片酬最高嘅男演員之一，同前妻妮歌潔曼嘅婚姻由1990年一直持續到2001年。2006年11月18號，湯告魯斯同姬蒂荷姆絲嘅婚禮喺意大利首都羅馬附近奧迪斯卡契城堡，按照科學教嘅儀式進行。

美美羅傑斯
1987年5月9日，湯告魯斯同女演員美美羅傑斯（Mimi Rogers）結婚，湯告魯斯亦受羅傑斯影響而信奉科學教。三年後因妮歌潔曼嘅出現而婚姻破裂。

妮歌潔曼
湯告魯斯同澳洲演員妮歌潔曼喺拍電影《Day of Thunder》時識。佢哋喺1990年12月24號結婚；2001年8月8號離婚。湯告魯斯同妮歌潔曼有1個養女伊莎貝拉（Isabella），同埋1個養仔康納（Connor）。由於結婚時兩人冇簽過任何婚前協議，所以湯告魯斯分咗幾億財產畀妮歌；當時妮歌有三個月孕，但最後流產。

彭妮露古絲
湯告魯斯同妮歌潔曼離婚後冇耐就搭上女演員彭妮露古絲；兩人喺2004年1月分手。

姬蒂荷姆絲
2005年4月，湯告魯斯開始同女演員姬蒂荷姆絲約會；同年6月17號，湯告魯斯宣佈荷姆絲接受佢喺艾菲爾鐵塔嘅求婚；2006年11月18號，佢哋喺意大利首都羅馬附近奧迪斯卡契城堡結婚。佢哋亦俾人稱為「TomKat」。2006年4月18號佢哋生咗個女蘇莉（Suri）；蘇莉呢個名喺希伯來話意思係「公主」。2012年6月29號，兩人申請離婚。
湯姆·布羅考

湯姆·布羅考係一個美國新聞工作者、新聞主播、作家。
泰寧

泰寧係中國福建三明一縣，面積1535平方公里，人口13萬。
泰山2

《泰山2》（英文：Tarzan II）係一部由和路迪士尼喺2005年製作及發行動畫戲電影，2005年6月14號首映。佢係1999年電影《泰山》嘅續集。套片嘅DVD分別由中錄德加拉同埋博偉喺中國大陸同台灣發行。
泰山企業

泰山企業股份有限公司（英文：Taisun Enterprise Co., Ltd.）係臺灣嘅一間食品公司，1950年成立。
經濟艙

經濟艙係大部分運輸工具喺旅行時嘅座位最低等級，係一啲商業航線好普遍嘅艙等。
經濟脈搏

《經濟脈搏》（英文：Financial Plaza）係香港商業電台響星期一至五港股交易日下晝五點到傍晚六點嘅財經節目，由新聞及公共事務部製作，通常由羅輝同莫靄欣主持。主要有『今日財經頭條』、『財金道場』同『投資熱線』三個專欄。喺2022年3月18號起，播出《投疫在行動》節目，由陳淑薇同埋羅輝主持。
經濟衰退

經濟衰退（英文：recession）係指商業週期當中經濟活動普遍放緩、商業萎縮嘅一個時期。
經理人公司

經理人公司（英文：Management Company）主要係幫藝人（包括唔限於歌手、演員同埋YouTuber）安排工作行程嘅機構。佢哋嘅任務即係幫手安排演唱會、記者會、解決關公災難、搞宣傳呀噉，如果喺呢間公司做嘢嘅員工就係經理人。
經濟發展及勞工局

經濟發展及勞工局（英文：Economic Development and Labour Bureau，縮寫：EDLB）係香港特別行政區政府嘅前決策局，專責香港有關經濟發展同勞工事務。呢個局唯一一任局長係葉澍堃。
經濟盈餘

經濟盈餘（粵拼：ging1 zai3 jing4 jyu4 | 英文：economic surplus）係指一件貨品服務供應量大過需求量（供過於求）。
喺盈餘發生嗰陣，啲賣家就要賤賣手上嘅存貨－就會撳低個價。
經濟短缺

經濟短缺（粵拼：ging1 zai3 dyun2 kyut3 | 英文：economic shortage）係指一件貨品服務需求量大過供應量（供不應求）。
短缺發生嗰陣，通常啲買家就會爭貨，鬥俾高價錢買－就會推高個價。
經濟發展

經濟發展係一個經濟學嘅概念，代表住一個地方嘅人嘅生活質素一路越嚟越高。呢個概念一般都被認為係工業化同埋西方化嘅一部分。自從1960年代開始，經濟發展通常都代表住脫貧嘅政策。
經濟發展同經濟增長有啲唔一樣，因為經濟發展唔一定只係影響經濟方面，亦好多時會自然包括埋社會方面。經濟學家 Amartya Sen 認為“經濟增長只係經濟發展嘅其中一部分”。
經濟體系

經濟體系（economic system）係指喺一個地區或者社會入面掌控生產、資源分配同埋貨品服務分佈嘅系統。
氧化鈉

，係種無機化合物，係白色固體。佢係鈉嘅氧化物，可以同水反應，產生氫氧化鈉。

反應
氧化鈉可以同水反應，產生氫氧化鈉水溶液：
Na
2
O
+
H
2
O
⟶
2
NaOH
{\displaystyle {\ce {Na2O + H2O ->2NaOH}}}
以上反應好激烈，要小心。
氧化鈉都可以同酸性物質（如鹽酸、二氧化碳等）反應，產生相應嘅鹽。以鹽酸同氧化鈉嘅反應做例子：
Na
2
O
+
2
HCl
⟶
2
NaCl
+
H
2
O
{\displaystyle {\ce {Na2O + 2HCl ->2NaCl +H2O}}}
氧化鉀

氧化鉀（粵拼：joeng5 faa3 gaap3，Potassium Oxide）係鉀嘅氧化物，化學式K2O，外觀係灰色晶體，溶喺水出氫氧化鉀。
瑪露比頓

奧莉蓮·瑪露比頓（法文：Auriane Mallo-Breton，1993年10月11號—）係法國女劍擊手，2024年夏季奧林匹克運動會女子個人重劍銀牌得主。
瑪雅曆法

瑪雅曆法係一套以唔同曆法同年鑑所組成嘅系統，前哥倫布時期中美洲嘅瑪雅文明有用過。呢啲曆法以複雜方式互相同步、並緊密結合，形成更廣泛、更長遠嘅週期。
瑪麗·羅便臣夫人

瑪麗·泰莉絲·溫妮菲列·卜卡，或者叫做瑪麗·羅便臣夫人（愛爾蘭蓋爾文：Máire Mhic Róibín, née de Burca；英文：Mary Therese Winifred Robinson, née Bourke；1944年5月21號—）係愛爾蘭共和國第七任總統，亦都係愛爾蘭建國以來第一位女總統。卸任之後曾經做過聯合國人權事務高級專員。
瑪雅人

瑪雅人係古代響中美洲生活嘅族群，創立過瑪雅文明，用瑪雅文。
呢篇瑪雅人係關於族群嘅楔位文章，仲未完成嘅。麻煩你幫手補充佢嘅內容。
瑪雅安傑盧

瑪雅安傑盧（Maya Angelou，1928年4月4號—2014年5月28號）係美國女演員同社運人士。佢嘅著作唔少提到種族歧視同去殖民化嘅議題。
瑪露莎

瑪露莎，係一首烏克蘭民歌，講一啲男女之間情情愛愛嘅故事。歌名嘅瑪露莎其實係一個人名，相當於英文裏面嘅瑪麗（Mary）。
瑪麗·卡薩特

瑪麗·卡薩特係一個美國畫師、平面設計師、攝影師。
澳門33號巴士

澳門33號巴士線係條由澳門新福利公共汽車有限公司經營嘅循環巴士線，來往筷子基總站同柯維納馬路。

背景
1990年8月15號，澳門新福利公共汽車有限公司開辦呢條線，途經提督馬路、沙梨頭、內港、新馬路、葡京、澳氹大橋、凱悦、官也街、地堡街及賽馬會。
2016年1月16號，取消每朝06:18至06:48賽馬會單向到筷子基。另外，調整呢條線服務時間為05:30-00:30，班距為3-8分鐘
2016年6月25號，因配合輕軌高架橋吊裝工作，停靠「氹仔中葡小學」站後，唔停靠「黑橋／地堡街」站、「澳門運動場」站，改停靠「基馬拉斯／濠景」站。
2016年9月24號：
「孫逸仙馬路/三家村」站同「泉亮花園」站合併，並分別改名為「泉亮花園」站同埋「泉裕豪庭」站，改停靠「泉裕豪庭」站。
「亞利雅架前地」站同「寶龍花園」站合併，並改名為「百利寶花園」站。
2016年10月9號，配合氹仔運動場圓形地同周邊道路恢復，由10月9日夜晚8點起，恢復停靠「黑橋/地堡街」站、「澳門運動場」站。
2018年6月30號，因新馬路排水系統工程影響，本線暫唔停靠「新馬路/爐石塘」、「殷皇子馬路」站，臨時停靠「粵通碼頭」、「河邊新街/下環」站。
2018年8月17號起，因為新馬路8月16號下晝恢復雙向行車，本線恢復原線行駛。
2019年4月，為改善內港北一帶因暴雨造成嘅水浸問題同遇上天文潮時出現輕微海水倒灌，市政署開展「內港北雨水泵站箱涵渠建造工程」，包括喺內港北建造雨水泵站、箱涵渠、鋪設排水渠道等工作。隨著工程推進，當日朝早十點起，將安排各管線公司於巴素打爾古街進行遷移管線工程，而渠道嘅過街工程及部份路面枱升工作亦會喺呢個階段進行。到時，介乎新馬路同水雞巷之間的一段巴素打爾古街實施有限度通車，而巴素打爾古街由沙利頭往新馬路方向維持兩線行車；去筷子基方向「十六浦」站會臨時唔停靠。
2019年7月27號起，多個巴士站改名：
「水上街市」站改名為「沙梨頭街市」站。
「第二警司處」站改名為「北區警司處」站。
同埋因工程影響，永久取消停靠「土地廟前地」，改停靠「沙梨頭/華寶工業大廈」。
2019年8月31號起，因「內港北雨水泵站箱涵渠建造工程」完工，呢條線開始恢復原線停靠。
2019年12月28號起，配合輕軌氹仔線投入服務，新增停靠柯維納馬路站，並以呢個站為循環點。。以往由澳門前往氹仔嘅循環中轉站亦由「氹仔」改名為「柯維納馬路」。
2020年7月26號起，因「罅些喇提督大馬路加建排洪雨水管道工程」影響，有以下措施：
臨時唔停靠：「提督/紅街市」、「蓮峰游泳池」
臨時停靠：勞校幼稚園附近臨時站、「筷子基衛生中心」

用車
喺啱啱營運嗰時，呢條線主要係用三菱Rosa小巴嚟行，後嚟先改用平治O814型中型巴士嚟做主力。但係隨著乘客係噉增加，原嚟嘅平治巴士應付唔到噉多人，所以就改用下面講到嘅大型巴士型號嚟行。
喺2011年7月31號之前，呢條線成日出現嘅車型係：
Dennis Dart — 主力車
Dennis Dart SLF 10米中巴 — 客席車
蘇州金龍10米大巴 — 客席車
蘇州金龍12米大巴 — 特見車（註：多數由馬會單頭開出）
喺2011年至2017年，呢條線成日出現嘅車型係：
蘇州金龍KLQ6108GQ30AT — 主力車
Dennis Dart SLF 11米大巴 — 特見車
2021年開始，呢條線成日出現嘅車型係：
蘇州金龍KLQ6109GQ
蘇州金龍KLQ6108GQ28E3
蘇州金龍KLQ6108GQ28E4
蘇州金龍KLQ6108GQ28E5

收費
全程車費：澳門幣六蚊
用澳門通全民卡，只係扣三蚊，其餘由政府畀。
用澳門通學生卡，只係扣一個半，其餘由政府畀。
用澳門通長者卡同殘疾卡唔扣錢，其餘由政府畀。

客量
三十三號可以話係氹仔「線王」，因為會行到市中心新馬路、主要旅遊區等人口密度高嘅地區，加上氹仔人口增加，巴士需求量上升。喺朝早繁忙時間，班次就去到三分鐘一班，係全澳最密班次嘅巴士線，喺繁忙時間一般有好多等住去氹仔返工返學嘅乘客。出車量係全澳巴士線入面最多，經常都係超過一架巴士埋站，繁忙時間重有拖著三架以上巴士埋站，全部都是爆嗮棚。

重大意外
2009年2月19號，一架三十三號Dennis Dart大巴喺行到新馬路去氹仔方向嗰時懷疑閃避行人失控，隊咗埋去馬路旁邊嘅騎樓柱。巴士上面十個乘客受傷。呢單嘢搞到條路封咗成半個鐘，交通嚴重塞車。
澳門30號巴士

澳門30號巴士係澳門一條循環巴士路線，由青洲坊來回氹仔中央公園，而家由澳門公共汽車有限公司經營。

背景
1997年8月8號為咗配合北區乘客需要同埋友誼大橋通車，當時澳葡政府批准澳巴開通呢條線。
2011年8月1號，因為轉咗做新巴士服務模式，所以呢條就批咗畀維澳蓮運公共運輸股份有限公司經營。喺2011年8月1號新巴士服務模式第一日，維澳蓮運第一班開出站頭嘅巴士，就係呢條線，喺嗰日朝早六點零五分由李寶樁街開出，當時澳門特別行政區交通事務局局長汪雲更親自落場搭呢班車主持新巴士服務嘅開幕。
2019年8月17號，「青洲坊總站」正式營運，呢條線有所調整：
總站由「李寶椿街」改為「青洲坊總站」。
「李寶椿街」保持原名並繼續停靠。
取消停靠「何賢紳士大馬路」。
2021年1月1號起，為配合新巴士合同，呢條線更新目的地資訊，由「氹仔」改名為「氹仔中央公園」。

澳巴時期
喺啱啱開始營運嗰時，主要用嗮日產細巴嚟行，到咗2003年先換日野HR1JKEE中巴嚟行、到2005年就改用日野HR7J大巴，2006年五洲龍9米中巴同11米大巴都派到呢條線度行。

維澳蓮運時期
由啱啱開始營運到執笠都係全數用嗮2011年出廠嘅宇通ZK6118HGE低地台大巴。

新時代時期
就大部份使用2011年出廠嘅宇通ZK6118HGE低地台大巴，間中就用下2014年出廠宇通ZK6118HGE低地台大巴。
2014年12月11號新款宇通ZK6128HGE低地台大巴就喺呢條線做第一次搭客測試，不過只係派咗一架車落呢條線，冧吧係5002（MT-73-06）。

重大意外
2005年7月30號下晝大約兩點，澳巴十號嘅大巴，喺台山巴波沙大馬路懷疑剎唔切掣，隊埋去前面三架準備或者埋緊站嘅巴士，分別係兩架新福利中巴同澳巴三十號大巴。呢單野搞到四部巴士一共十三個乘客受傷，消防局需要採取緊急應變措施，先後派咗八架救護車同一架物料供應車到場救援；另外治安警察局就一度封閉附近馬路，現場情況緊張，意外令到附近馬路嚴重塞車。
2006年8月17號，澳巴三十號一輛日產Civilian小巴，由氹仔去澳門半島方向，喺行到馬揸度博士大馬路蔡高中學對出，就懷疑機件失控，先隊咗路邊一架貨車之後再向前隊埋另一架私家車，再剷上行人路，撞冧一棵樹之後先停低，成架巴士車頭爛嗮，座位甩到亂嗮龍。喺呢單野入面巴士入面全部乘客同巴士司機一共廿二人受傷，其中有三個男乘客傷勢嚴重，傷者大部份被玻璃割傷，其中一人頸部受傷需要用擔架。

司機擅自改道兼夾恐嚇乘客
澳門日報喺2007年7月19號報道話，一個男乘客向治安警察局報案，話喺2007年7月11號晚黑搭三十號巴士由花城公園返台山方向時，懷疑喺何賢紳士大馬路嘅巴士站落車。但係巴士司機喺新城市花園站埋站之後，就擅自改道行駛，巴士司機冇理會到乘客要求返翻原嚟線路嘅要求，更要求佢喺其他巴士站落車。而且重講到「如果我咗收工之後換埋件制服，你就認唔到我，我到時有啲嘢可以做。」之類嘅恐嚇言論。
之後，治安警察局拉咗有關司機，有人承認擅自改道，冇按原嚟路線開車。而澳巴回應話事件只係誤會，重掉返轉頭話乘客鬧司機先。

澳巴指示唔清，畀人話搭澳巴好似入咗黑店噉
有澳門日報嘅讀者畀埋相話澳巴30號巴士，頭插同目的地唔啱。當遊客同司機投訴嗰時，司機攞咗個頭插出嚟，指著比目的地嘅名唔夠十分一嘅一個「近」字。因為呢件事澳巴畀人話係呃人、入咗黑店、為咗吸引乘客嚟搭擺啲錯誤訊息出嚟，令到澳門旅遊形象大打折扣。
澳門3AX巴士

澳門3AX巴士，係一條由澳巴做緊，而跳站形式由關閘來回亞馬喇前地嘅快速循環巴士線，只係響朝早同晏晝繁忙時間服務。

背景
2017年9月8號，由於8月23號關閘總站被天鴿風災帶嚟嘅風暴潮搞到爛嗮而停用，加埋九月開學嘅客流上升，交通事務局經過評估3A嘅客流情況，為咗加快疏導乘客，調配現有資源，將3A一啲班次抽出嚟行呢條線，畀咗新時代做，而跳站嘅快速巴士運作，加快疏散乘客，等中途站啲乘客可以上到車。
2017年9月14號，尾班車延長到朝早九點先收車。
2017年9月16號，呢條線增加禮拜六、日服務，即係每日運作（強制性假期例外），服務時間同平時一樣。
2017年12月20號，加停「勵庭海景酒店」巴士站。
2018年4月16號，交通事務局召開記者會，公佈巴士加價同回應4月15號嘅氹仔嘉樂庇總督馬路巴士奪命交通意外，會上交通事務局局長林衍新局先公佈會響4月21號澳門所有公共巴士統一收六蚊葡幣，用澳門通拍卡畀錢就分普通線同快線收費，普通線收三蚊葡幣而快線就收四蚊，餘額由政府補貼，學生卡就響澳門通嘅價錢上再半價，老人同殘疾人士免費，將原本傾好嘅分澳門居民澳門通同普通澳門通收費（普通澳門通重有補助不過補少啲）、學生寒暑假期間取消優惠、老人同殘疾人士卡朝早同晏晝繁忙時間取消優惠（唔想老人同殘疾人士同返工啲人逼車）嘅全部內容唔實行，又將六十分鐘入面補差價由澳門線轉氹仔線嘅轉乘安排取消，澳門線轉氹仔線受澳門線轉澳門線轉乘時間一樣四十五分鐘，轉路環線就保留六十分鐘轉乘時間，林衍新話加價係基於澳門巴士好多年都冇加價（同樣理由已經響早排交通事務局服務費、鎖轆費、分階段調整咪錶收費用過），同埋佢嘅局預算冇加，但係補貼巴士公司嘅錢就不停噉加，所以點都要加，重話加幅比2008年巴士加價幅度細，調整幅度相對溫和，被人批評交通事務局冇經過大多數民意支持就霸王硬上弓話加就加夾硬嚟，2008年巴士雖然加價，但係當年第一任交通事務局局長汪雲為咗吸引多啲人搭巴士支持綠色出行，第一次推出澳門通拍卡有補貼，變相減咗價，但係由於冇區分澳門居民同遊客，所以交通事務局補貼費用年年上升，惹嚟澳門市民反感，要求區分收費，但今次方案諮詢嗰陣有提到，但冇實行。
2018年4月21號，澳門巴士票價調整，呢條線嘅收費亦跟住調整：全程收費係六蚊葡幣，唔再分區收費。
2021年1月4號，為配合新巴士合同嘅生效，呢條線增加晏晝繁忙時間行走，並改為循環路線。

車費
全程車費：六幣葡幣。
用澳門通全民卡，只係扣四蚊，其餘由政府畀。
用澳門通學生卡，只係扣兩蚊，其餘由政府畀。
用澳門通長者卡同殘疾卡，免費，全部由政府畀。
澳門2A巴士

澳門2A巴士係一條由澳門公共汽車有限公司做緊，由東方明珠總站來回亞馬喇前地嘅循環巴士線。

背景
1998年，2A巴士前身由新福利成立，當年澳門東北區快速發展，新福利響2號原線上，開咗2號短線。但係由於條線未經當時澳葡政府工務運輸司批准，響開咗幾個月之後就停駛。
2009年4月26號，交通事務局進行第二階段巴士線調整，2號短線改做2A，重改埋頭尾總站，由「東方明珠總站」來回「亞馬喇前地總站」。2號短線，原來由順景廣場總站來回南灣/羅保博士街，路程同2號一樣相同，只係唔經新馬路、媽閣廟。當時班次係19:30之前就15-22分鐘一班、19:30之後24-26分鐘一班，比2號疏咗一倍。
2011年8月1號，新巴士服務務式正式實行，呢條線判咗畀澳門公共汽車有限公司嚟做，重加強班次到8-12分鐘一班。
2015年6月12號，因為新雅馬路行車天橋開通，由「東方明珠總站」開到「東北大馬路/東華」之後，改經新雅馬路行車天橋，唔停「慕拉士/飛通大廈」。
2017年4月22號，去東方明珠方向：響停靠「電力公司」之後，取消咗「慕拉士/發電廠」。
2017年6月1號，調整禮拜同公眾假期班次，由而家8-12分鐘，改做繁忙時間10-12分鐘、平時12-15分鐘。
2018年4月16號，交通事務局召開記者會，公佈巴士加價同回應4月15號嘅氹仔嘉樂庇總督馬路巴士奪命交通意外，會上交通事務局局長林衍新局先公佈會響4月21號澳門所有公共巴士統一收六蚊葡幣，用澳門通拍卡畀錢就分普通線同快線收費，普通線收三蚊葡幣而快線就收四蚊，餘額由政府補貼，學生卡就響澳門通嘅價錢上再半價，老人同殘疾人士免費，將原本傾好嘅分澳門居民澳門通同普通澳門通收費（普通澳門通重有補助不過補少啲）、學生寒暑假期間取消優惠、老人同殘疾人士卡朝早同晏晝繁忙時間取消優惠（唔想老人同殘疾人士同返工啲人逼車）嘅全部內容唔實行，又將六十分鐘入面補差價由澳門線轉氹仔線嘅轉乘安排取消，澳門線轉氹仔線受澳門線轉澳門線轉乘時間一樣四十五分鐘，轉路環線就保留六十分鐘轉乘時間，林衍新話加價係基於澳門巴士好多年都冇加價（同樣理由已經響早排交通事務局服務費、鎖轆費、分階段調整咪錶收費用過），同埋佢嘅局預算冇加，但係補貼巴士公司嘅錢就不停噉加，所以點都要加，重話加幅比2008年巴士加價幅度細，調整幅度相對溫和，被人批評交通事務局冇經過大多數民意支持就霸王硬上弓話加就加夾硬嚟，2008年巴士雖然加價，但係當年第一任交通事務局局長汪雲為咗吸引多啲人搭巴士支持綠色出行，第一次推出澳門通拍卡有補貼，變相減咗價，但係由於冇區分澳門居民同遊客，所以交通事務局補貼費用年年上升，惹嚟澳門市民反感，要求區分收費，但今次方案諮詢嗰陣有提到，但冇實行。
2018年4月21號，澳門巴士票價調整，呢條線嘅收費亦跟住調整：全程收費係六蚊葡幣，唔再分區收費。
2019年5月18日起，呢條線改為循環線運作。

用車
受髮夾彎彎位影響，巴士公司好少派出10米或以上巴士嚟行。

車費
全程車費：澳門幣六蚊。
用澳門通普通卡，只係扣三蚊，其餘由政府畀。
用澳門通學生卡，只係扣一個半，其餘由政府畀。
用澳門通長者卡免費，其餘由政府畀。
用澳門通殘疾卡免費，其餘由政府畀。

停站
2A線走線圖
途經站數：23站。

客量
呢條線都可以話黑沙環一帶冇噉多客嘅巴士線，雖然係輔助2號，但係班次非常疏（同2號或其他對手嚟比），而且對手班次都比呢條線要密，加埋12號比2A重更快同方便乘客，另外2A亦冇獨市路段，令搭客非常少，新福利時期重派出三菱Rosa嚟慳錢，平時大部份班次都係吉車遊街收場。部分乘客重會響平時情願等12號都唔肯搭2A。
澳門2號巴士

澳門2號巴士係一條由澳門公共汽車有限公司做緊，由永寧廣場總站來回媽閣總站嘅巴士線。

背景
1963年9月10號成立，最初係由內港總站來回逸園賽狗場嘅循環線。
1986年，總站由內港總站搬到司打口。
（唔知年份），總站由司打口搬到媽閣總站。
1990年，因為祐漢發展，另一邊總站由逸園賽狗場搬到祐漢馬場海邊馬路總站，之後再響1995年搬到順景廣場總站。
1990年8月，改為全部冷氣巴服務。
2009年4月26號，交通事務局實施第二階段巴士線調整，將2號短線由順景廣場來回南灣／羅保博士街取消。
2010年8月21號，交通事務局檢討實施咗三個月嘅新馬路公交專道之後，為咗避免所有巴士集中嗮響永亨銀行出面嘅巴士站上落搞到大塞車，同時藉住增加新馬路西邊嘅人流，改善做生意嘅環境，所以去司打口、媽閣方向嘅巴士都取消停靠永亨銀行出面嘅巴士站，改咗停靠金碧文娛中心站。
2011年8月1號，新巴士服務務式正式實行，呢條線判咗畀澳門公共汽車有限公司嚟做。
2014年3月1號，取消兜去看台街同永寧廣場，改由長壽大馬路經中心街、菜園路去順景廣場，藉住減少兜圈減速，提升運轉效率。
2015年6月12號，因為新雅馬路行車天橋開通，由「順景廣場總站」開到「慕拉士巷」之後，改經八達新邨同澳門日報新開轉右路口上行車天橋，唔停「慕拉士/飛通大廈」。
2016年4月23號，去順景廣場總站方向，由「媽閣總站」開出之後，取消唔停「媽閣廟前地」、「河邊新街/媽閣」，改停「河邊新街/凱泉灣」。
2016年7月2號，因為八達新邨同澳門日報新開轉右路口上行車天橋搞到東北大馬路轉右去慕拉士大馬路大塞車，所以恢復返之前噉樣，取消慕拉士右轉上新雅馬路行車天橋路口，所以響停靠「慕拉士巷」之後加返停靠「慕拉士／飛通大廈」，可以兜去東北大馬路右轉慕拉士大馬路上新雅馬路行車天橋。
2016年11月5號，因為重整祐漢區巴士站分佈，所以取消下邊停靠巴士站：去媽閣方向：「翡翠廣場」、「祐漢公園」。
2017年4月5號，按原線嚟行到「黑沙環馬路」之後，取消停靠「祐漢第二街」，改為停靠新加嘅「長壽大馬路／勝意樓」，之後按原線嚟行。
2017年10月14號，因為嘉樂庇總督大橋規章規定禁止十五噸以上嘅車嚟行，而之前交通事務局又冇注意到，畀廉政公署剔爆，所以交通事務局開始執正嚟做，將2號平時用開嘅五洲龍中巴調畀52號，同時將52號用開超開十五噸嘅宇通ZK6118HG 10.84米大巴調返畀2號嚟用。
2018年4月16號，交通事務局召開記者會，公佈巴士加價同回應4月15號嘅氹仔嘉樂庇總督馬路巴士奪命交通意外，會上交通事務局局長林衍新局先公佈會響4月21號澳門所有公共巴士統一收六蚊葡幣，用澳門通拍卡畀錢就分普通線同快線收費，普通線收三蚊葡幣而快線就收四蚊，餘額由政府補貼，學生卡就響澳門通嘅價錢上再半價，老人同殘疾人士免費，將原本傾好嘅分澳門居民澳門通同普通澳門通收費（普通澳門通重有補助不過補少啲）、學生寒暑假期間取消優惠、老人同殘疾人士卡朝早同晏晝繁忙時間取消優惠（唔想老人同殘疾人士同返工啲人逼車）嘅全部內容唔實行，又將六十分鐘入面補差價由澳門線轉氹仔線嘅轉乘安排取消，澳門線轉氹仔線受澳門線轉澳門線轉乘時間一樣四十五分鐘，轉路環線就保留六十分鐘轉乘時間，林衍新話加價係基於澳門巴士好多年都冇加價（同樣理由已經響早排交通事務局服務費、鎖轆費、分階段調整咪錶收費用過），同埋佢嘅局預算冇加，但係補貼巴士公司嘅錢就不停噉加，所以點都要加，重話加幅比2008年巴士加價幅度細，調整幅度相對溫和，被人批評交通事務局冇經過大多數民意支持就霸王硬上弓話加就加夾硬嚟，2008年巴士雖然加價，但係當年第一任交通事務局局長汪雲為咗吸引多啲人搭巴士支持綠色出行，第一次推出澳門通拍卡有補貼，變相減咗價，但係由於冇區分澳門居民同遊客，所以交通事務局補貼費用年年上升，惹嚟澳門市民反感，要求區分收費，但今次方案諮詢嗰陣有提到，但冇實行。
2018年4月21號，澳門巴士票價調整，呢條線嘅收費亦跟住調整：全程收費係六蚊葡幣，唔再分區收費。
2019年8月31號起，因內港北雨水泵站箱涵渠建造工程完工，呢條線開始恢復原線停靠。
2020年1月20號起，為配合內港客運碼頭重啟同埋周邊配套優化，位於原「火船頭街」嘅臨時站改名為「內港客運碼頭」站，而原先喺萬事發酒店門口嘅「火船頭街（站就永久取消

用車
2011年8月1號新巴士專營權模式運作前，新福利做緊嘅2號
受髮夾彎彎位影響，巴士公司好少派出10米或以上巴士嚟行，但係從髮夾彎由兩條來回行車線改成兩條同方向開落慕拉士大馬路同漁翁街方向之後，就經常派十米以上嘅大巴嚟行。而家已經永久改行大巴。

車費
全程車費：澳門幣6蚊。
用澳門通普通卡，只係扣Mop3蚊，其餘由政府畀。
用澳門通學生卡，只係扣Mop1.5，其餘由政府畀。
用澳門通長者卡，免費。
用澳門通殘疾卡，免費。
澳門通IC卡月票適用。

客量
呢條線雖然係祐漢、黑沙環來回中區同水坑尾嘅巴士線之一，但係沿途都有好多條線揀（好似係6A、12、19同回程嘅22號），加埋12號同19號重快過呢條線，行車時間重短，所以客量明顯比12同19號少一截，不過黑沙環來回中區一帶有優勢（10號要去新口岸先到中區；6A要行高士德、沙梨頭先到中區），而黑沙環係人口密度高嘅地區之一，唔少黑沙環居民會利用呢條線來回中區返工，所以繁忙時間成日出現爆棚。
雖然12同19號行車時間比呢條線快，但係晚黑班次比12同19號頻密（12同19號每十分鐘一班；而呢條線只係八分鐘一班），亦係呢條嘅優勢，客量都維持響中高水平。

重大意外
2008年8月15號，一架2號蘇州金龍KLQ6930G大巴，響荷蘭園大馬路近若翰亞美打街街口停車之後，巴士死火撻唔着，期間車尾發出響聲，有氣體噴出，車尾底漏咗大量紅色液體。車長基於安全考慮，立即疏散巴士入面廿幾個乘客到附近嘅行人路，重安排乘客轉乘下一班車，事件入面冇人受傷。巴士停響馬路令到現場交通塞車，要由交通警響到指揮交通。而新福利話事件懷疑因為有喉漏波箱油搞成，車長基於安全考慮，所以先疏散巴士入面嘅乘客，公司對事件表示關注。
脇本晃成

脇本晃成（1994年1月8號—）係日本足球員，司職後衞，效力富山勝利。
脇裕基

脇裕基（1993年2月20號—）係日本足球員，司職前鋒，效力藤枝MYFC。
脈絡膜

脈絡膜（粵拼：mak6 lok6 mok6，英文：Choroid）係眼入面嘅一層嘢，喺視網膜同鞏膜之間。
脆蘭屬

脆蘭屬（學名：Acampe）係蘭科下嘅一個屬。呢個屬可以再分做15種，分佈喺非洲同埋亞洲嘅熱帶地方。
脆香雞翼

脆香雞翼（英文：McWings），係麥當勞喺部份地方賣嘅其中一種炸雞小食，即係炸雞翼（包括雞中翼同雞翼槌），配泰式辣醬食。
脆麻花

脆麻花係種小食，中國南方同北方都有，主要用到麵粉同雞蛋扭成一條條炸成，通常甜食（亦可鹹食），面頭會有糖漿（可用蜜糖代替）同芝麻，口感香脆。
脇坂泰斗

脇坂泰斗（1995年6月11號—）係日本足球員，打中場位置，效力川崎前鋒。
脈動變星

脈動變星，變星一類，光度有周期咁變，類似脈動，實情佢縮下脹下，光度跟住變，又叫脈動變光星。一七八四年九月十號天桴四發現會脈動變光。幾個月後，又另有發現造父一有相同現象，因而又叫造父變星，成為典型。之後又發一啲星有同類變化。另又二型，矮型，又有異常型，又有雙模型，多模型。咁原本造父一咁就叫經典型。之間變化模式有啲差異。
喺赫羅圖上，有脈動變星不安定帶。變動周期以日計，亦有啲去到月計。
經典脈動變星，肉眼觀察分到變光，有造父一、天桴四、井宿七、金魚三等。
二型脈動變星，至典型有孔雀五。
脆辣雞腿飽

脆辣雞腿飽（英文：McSpicy Chicken Filet），係麥當勞喺部份地方賣嘅其中一種漢堡包，可以話係麥香雞嘅變種，用兩塊漢堡包麵包，夾住炸辣味雞髀肉、蛋黃醬同生菜絲。
脈搏

脈搏（pulse）係一隻動物身體表面因為血液循環而感受到嘅動脈搏動。
腦溝

腦溝（sulcus，眾數係 sulci）係指大腦皮質上面裂咗落去嘅部位。
腦磁圖

腦磁圖（magnetoencephalography，簡稱「MEG」）係一種神經成像方法，用一啲特製嘅感應器量度喺頭皮嗰度嘅磁場（電活動會產生磁場）。腦磁圖好處係，磁場冇噉易受頭皮阻礙，所以腦磁圖嘅空間解像度好過腦電圖。
腦神經

腦神經係一類神經，指由腦同腦幹伸出神經綫，以別於脊神經，伸出自脊髓。又名顱神經，譒自英文cranial nerves，即頭顱嘅神經。按次序以數字排序，當中第一二對由腦伸出，餘下第三到十二對，就由腦幹伸出。
佢哋同一般嘅外周神經唔同，主要管理一啲特別嘅感覺同功能，例如味覺、嗅覺、郁動眼球等。
人有十二對腦神經，羅列如後：
第一對嗅神經
第二對視神經
第三對動眼神經
第四對滑車神經
第五對三叉神經
第六對外展神經
第七對面神經
第八對前庭耳蝸神經
第九對舌咽神經
第十對迷走神經
第十一對舌下神經
第十二對副神經
另外有爭議一對，終末神經，同嗅神經好近，近到以為由嗅神經伸出來。按次序為第初對腦神經，又有叫第十三對腦神經。
維基同享有多媒體嘅嘢： Cranial nerve
腦膜

腦膜係包住大腦同脊髓嘅保護膜，可以分做三層，分別係硬膜、蛛網膜同埋軟膜。
腦炎

腦炎（Encephalitis）係個腦發炎嘅病症，通常因為畀病毒感染引發。例子有日本腦炎。
腦死

腦死（brain death）係指腦功能完全喪失嘅一種狀態。喺現代醫學上，一個人腦死就算係死咗。
腦癌

腦癌，又叫腦瘤，係腦組織生癌嘅病，會影響腦入面嘅神經，出現頭痛、抽筋、嘔等症狀。
腦脊髓液

腦脊髓液（粵拼：nou5 zek3 seoi5 jik6，英文：cerebrospinal fluid）係充滿喺個腦嘅顱骨同大腦皮質之間嘅透明液體，功能係保護中樞神經系統同埋畀養分神經細胞。
永堀美穗

永堀美穗 ，係日本嘅一個女藝人同埋配音員。
永嘉之亂

永嘉之亂係發生喺西晉永嘉五年（311年）五胡亂華末期，匈奴派兵攻陷西晉首都洛陽，大肆搶掠殺戮，西晉三萬幾人被殺，仲俘擄埋懷帝司馬熾嘅事件。
永坂勇人

永坂勇人（1994年5月22號—）係日本足球員，司職後衞，效力北海道札幌岡薩多。
永基路五人足球場

永基路五人足球場，香港足球場之一，喺葵涌永基路，英文叫Wing Kei Road 5-a-side Soccer Pitch。行政上歸葵青區。設施有硬地球場，為五人足球場。
永塚拓馬

永塚拓馬 ，係日本嘅一個男配音員。

配音作品一覽
呢個表唔完整，歡迎加料。
神田沙也加

神田沙也加（日文：神田 沙也加／かんだ さやか kanda sayaka，1986年10月1號—2021年12月18號）係日本女演員、歌手同埋配音員。佢係日本歌姬松田聖子同演員神田正輝唯一嘅女。
2021年12月18號上晝佢本身要為音樂劇《窈窕淑女》巡迴演出嘅札幌場次演出，點知下晝1點，沙也加喺札幌酒店14樓露天地方被發現，估計由20樓跌落去，而當時仲有生命跡象。送院後喺當晚傷重不治，終年35歲。自殺原因疑似係同感情有關。
神盾局

神盾局（英文：S. H. I. E. L. D.），全名叫國土戰略防禦攻擊與後勤保障局（Strategic Homeland Intervention，Enforcement and Logistics Division）。係驚奇漫畫中嘅組織兼國際安全理事會專用喺處理各種奇事嘅特殊部隊，由斯坦·李同積·高比創局，第一次喺1965年8月出版嘅《奇異故仔#135》出場。
神田朱未

神田朱未 ，係日本嘅一個女藝人同埋配音員。
神田理江

神田理江 ，係日本嘅一個女藝人同埋配音員。
神的女主角

《神的女主角》（Be My Goddess）係香港電視娛樂製作嘅真人騷節目，由陳海寧、鄭伊琪、盧瀚霆主持，2021年11月1號到11月19號逢禮拜一到五 22:30－23:00 喺ViuTV播。節目內容係公開招募盧瀚霆一首新MV嘅女主角嘅過程，最後贏咗嘅參加者鍾咏諭有得同盧瀚霆一齊拍《不可愛教主》新版本MV。
神田清雄

神田清雄（—1970年5月9號）係大日本帝國足球員，司職中場，日本足球代表隊前成員。

日本足球代表隊
神田清雄喺1923～1925年間爲日本隊出場4次。佢代表日本參加過1923年同1925年遠東運動會。
神田美夏

神田美夏 ，係日本嘅一個女藝人同埋配音員。
泰安鄉

泰安鄉係中華民國臺灣苗栗縣嘅一個鄉，面積約莫614平方公里，人口約莫6千。
泰定

泰定（粵拼：taai3 ding6）係元朝皇帝也孫鐵木兒嘅第一個年號，相當於公元1324年到1328年，前後總共5年。
左邊幅圖顯示泰定喺元朝（包括北元）嗰時個位。
泰安郡

泰安郡（韓文：태안군／泰安郡 Taean gun */?）係大韓民國忠清南道嘅一個郡。
烏蘇里江

烏蘇里江係中國同俄羅斯嘅界河。喺滿洲話入便，烏蘇里江嘅意思係「水入便嘅河」、「東方日出之江」。
烏蘇里江發源自原來中國吉林省東海邊嘅錫霍特山脈嘅主峰北坡嘅石人溝，向西北流，喺三道溝同支流匯合後，改流東北，兜過山同草原，喺撫遠三角洲下邊（即黑龍江省撫遠縣附近嘅俄羅斯伯力）匯入黑龍江。全長905公里，流域面積187,000幾平方公里。
支流主要有兩條：西邊嘅穆棱河同東邊嘅松阿察河，個流向都係由南向北。而松阿察河上邊就係出名嘅興凱湖。
烏茲堡籃球隊

烏茲堡籃球隊（英文：Würzburg Baskets）係德國烏茲堡嘅職業籃球球會，依家打緊德國籃球甲級聯賽。
烏茲堡

烏茲堡（德文：Würzburg）係德國拜仁一座城，人口12萬。
烏茲堡 - Würzburg
烏莊

烏莊（法文：Vougeot），係法國布爾岡黃金丘嘅其中一個市鎮。
烏茲別克蘇維埃社會主義共和國

烏茲別克蘇維埃社會主義共和國（烏茲別克文：Ўзбекистон Совет Социалистик Республикаси）係蘇聯設立嘅第六個加盟共和國，喺1925年正式成立，1991年8月31號宣布獨立，改名做烏茲別克共和國。
呢篇烏茲別克蘇維埃社會主義共和國係關於國嘅楔位文章，重未寫完嘅。麻煩你幫手充實佢。
烏茲衝鋒槍

烏茲係由以色列國防軍上尉烏茲蓋爾（Uziel Gal）設計嘅一種衝鋒槍，由以色列軍事工業生產，亦有好多特許生產同仿製型。

概述
烏茲用嘅彈藥係同好多手槍通用嘅9亳米魯格彈，標準載彈量係32 飛，一出廠冇幾耐就俾以色列國防軍採用，打過好多場仗，實戰證明係一種信賴度高嘅武器。除咗以色列用之外重出口到好多國家，並一直用到而家。
烏蘇

烏蘇係中國新疆伊犁塔城地區一個縣級市，總面積14394平方公里，人口21萬。
烏蘇里船歌

《烏蘇里船歌》係根據赫哲族民歌曲調改編出嚟、由民歌歌唱家郭頌唱嘅歌。呢隻歌好有中國東北地方色彩，被認為係地道嘅赫哲族新民歌，同埋已經做咗赫哲族嘅文化象徵同標誌。

特點
赫哲族係以漁獵做主要生產方式嘅民族，扒艇、捉魚係佢哋主要嘅勞動工作。《烏蘇里船歌》嘅旋律同節奏形態特徵，都顯示嗮漁獵生產勞動嘅記錄。《烏蘇里船歌》用赫哲族民歌調嘅核心風格——「波浪型」旋律線條為主，級進同跳進結合，畀人有種波浪起伏、浪花滾滾嘅感覺。

結構
呢隻歌亦將「赫呢哪」調入面嘅襯詞用到去嫁令闊嘅調入面。
福拉爾貝格

福拉爾貝格（德文：Vorarlberg）係奧地利一個聯邦州，首府布雷根茲，人口39萬。
福托華體育會

福托華體育會（英文：Al-Fotuwa SC）係敘利亞代爾祖爾一間職業足球球會，依家踢緊敘利亞足球超級聯賽。
福建麻雀

福建麻雀係蔴雀嘅福建式玩法。但正如福建呢個地方本身嘅文化一樣，都係好多元化，好似「閩南派」同「福州派」咁已經好唔同，而福建麻雀亦只係一個統稱，唔可以當晒係福建嘅所有麻雀玩法。

特點
福建麻雀其實有好多種玩法，而最常見係將東南西北中發白用嚟當花牌補花，換言之即係只打筒索萬三種牌。而且叫糊時要用福建話大嗌「福建」，否則被發現冇嗌時需打出兩隻牌並重抽（以補花形式）。

百搭
福建麻雀有一種「百搭」玩法，「百搭」即係話隻牌可以用嚟當任何一隻牌咁用，不過同越南麻雀或者江南麻雀嘅百搭唔同，越南牌同江南牌寧寧舍舍整幾隻「百搭牌」出嚟，但福建麻雀嘅百搭牌叫做「金」，即係平時叫開嘅「財神」。喺開局之後第一隻開出嚟嘅牌，就係金，呢個過程叫做「開金」，開咗金之後，嗰隻牌其餘三隻就用嚟做「百搭」

帶弟百搭
「帶弟」意思係九一相連，由一到九，每一個數目之後個數目叫做弟，而由於九一相連，九之後嘅弟就係一，如此類推。而帶弟百搭即係話喺槓尾開隻牌出嚟，但就唔係用嗰隻牌做百搭，例如開出嚟係三筒，咁三嘅帶弟係四，就用四隻四筒做百搭。

基本玩法
福建麻雀基本上係玩「輪莊制」，多數用全部144張牌。東西南北中發白並不被認為係花牌。花牌係“金”則該色花牌不使補花。四個人玩，打十六張牌，同一般蔴雀玩法一樣，輪流通過模牌、掉牌、「上、碰、槓」去做一副糊牌。

搶金
當一開完金，一起手即叫糊就可搶金（百搭牌），莊家搶金要先打1隻先可搶，閒家可直接搶金，計法自訂。

平糊
開出嚟副糊牌，又無花又無槓，咁叫平糊，平糊會根據搶金計。

三金倒
任何一家只要拎到三隻金，就唔使理做緊乜嘢牌，立即可以食糊，計底分 40 倍。

連莊、抓莊
連莊即係冧莊，莊家食糊可以做多次莊，咁叫連莊，連莊食糊，可以加底分，連多次，就加幾多倍。抓莊即係閒家贏莊，可以贏一倍
福旺話

福旺話係指浦北福旺噶主要欽廉片粵語，撈福旺背山話平排。又肯喊做地佬話。
福建茶

福建茶（粵拼：fuk1 gin3 caa4；學名：Carmona retusa／Carmona microphylla）係紫草科基及樹屬嘅常綠灌木，原產地喺熱帶嘅亞洲同臺灣，而家喺南亞、東南亞嘅熱帶地區，甚至係中國嘅華南地區都可以搵到。

用途
呢種植物可以用嚟做庭院嘅觀景植物、綠籬樹同修剪造型植物，甚至佢啲葉可以用嚟浸茶都得。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
福建茶可以用嚟做藥，佢有清熱解毒、活血散瘀、涼血止血同埋消腫止痛嘅功效。
胡漢民

胡漢民（1879年12月9號—1936年5月12號），原名胡衍鴻，字展堂，係中華民國政治人物，1928年到1931年做過頭一任國民政府立法院院長，亦係中國國民黨右派主要領導人。佢本身係廣東廣州番禺人，亦係胡應湘家族嘅同姓宗親。
胡爾夫岡·阿瑪迪烏斯·莫札特

胡爾夫岡·阿瑪迪烏斯·莫札特（德文：Wolfgang Amadeus Mozart，浸名德文：Johannes Chrysostomus Wolfgangus Theophilus Mozart，1756年1月27號—1791年12月5號），又譯做莫差爾特，係古典時期一位好有影響力嘅作曲家。
佢嘅作品有成 600 幾首，包括佢出名嘅交響曲、室樂、鋼琴、歌劇、合唱等音樂。莫札特係歐洲作曲家之中最長受歡迎，佢嘅作品係演奏會必備[未記出處或冇根據]。
胡瀞詩

胡瀞詩（英文：Ceci Wu Ching Sze，1997年5月11號—）係香港前新聞從業員，做過now TV嘅新聞主播，而家係自由工作者。

簡歷
胡瀞詩自細喺香港島天后住，中學讀嘉諾撒書院，大學讀香港浸會大學傳理學系，主修廣播新聞，做過大學辯論隊成員。佢2018年做過港台電視《自在8點半》同《日常8點半》節目記者，大學畢業後正式加入now TV做新聞主播，2021年離巢。
胡爾侯賽

胡爾侯賽（Huell Howser，1945年10月18號—2013年1月7號）係美國藝人，主要做電視節目主持，2011年曾經為《小熊維尼大電影》配音。佢因為前列腺癌而死，享年67歲。
維基同享有多媒體嘅嘢：Huell Howser
胡燕青

胡燕青（1954年—）係香港基督徒女作家、女詩人。
花月7號

花月7號（法文：7 Floréal），亦叫鈴蘭日（法文：Muguet），係法國共和曆入面每年嘅第217日，離年尾重有148日（閏年149日）。
花木蘭

花木蘭（粵拼：faa1 muk6 laan4）係傳說喺南北朝北魏時期嘅女人，相傳佢代替佢阿爸去參軍打仗，佢嘅孝行就流傳落嚟，現代亦改編做唔少影視作品。

木蘭辭
内文：木蘭辭
花木蘭係著名詩歌《木蘭辭》嘅主角。以下嘅《木蘭辭》原文，同啲少見漢字標咗粵拼讀音。
唧唧復唧唧，木蘭當戶織。
不聞機杼聲，惟聞女嘆󠄀息。
問女何所󠄁思？問女何所󠄁憶？
女亦無所󠄁思，女亦無所󠄁憶。
昨夜見軍帖，可汗大點兵，
軍書十二卷，卷卷有爺名。
阿爺無大兒，木蘭無長兄，
願爲市鞍馬，從此替爺征。
東市買駿馬，西市買鞍韉。
南市買轡頭，北市買長鞭󠄀。
朝辭爺孃去，暮宿黃河邊。
不聞爺孃喚女聲，
但聞黃河流水鳴濺濺。
旦辭黃河去，暮宿黑山頭。
不聞爺孃喚女聲，
但聞燕山胡騎聲啾啾。
萬里赴戎機，關山度若飛。
朔氣傳金柝，寒光照鐵衣。
將軍百戰死，壯士十年歸。
歸來見天子，天子坐明堂。
策勳十二轉，賞賜百千強。
可汗問所󠄁欲，木蘭不用尚書郎，
願借明駝千里足，送󠄁兒還󠄁故鄉。
爺孃聞女來，出郭相扶將。
阿姊聞妹來，當戶理紅妝。
小弟聞姊來，磨刀霍霍向豬󠄁羊。
開我東閣門，坐我西閣床。
脫我戰時袍，著我舊時裳。
當窗理雲鬢，對鏡帖花黃。
出門看火伴，火伴皆驚惶：
同行十二年，不知木蘭是女郞！
雄兔腳撲朔，雌兔眼迷󠄁離。兩兔傍地走，安能辨我是雄雌？

史實
睇埋：南北朝同柔然
一般都認為，花木蘭好可能係真有其人嘅，而且應該係一位北朝人：有學者睇住《木蘭辭》首詩「旦辭黃河去，暮至黑山頭」同「但聞燕山胡騎聲啾啾」等嘅字句嚟考究返啲地理，主張首詩講嗰場仗應該係北魏同柔然（古時亞洲北部一國，佢哋嘅主要語言屬蒙古語系）之間打嘅；除此之外，北朝同南朝比起嚟不溜都比較尚武，佢哋啲女人好興得閒會玩吓騎馬射箭，所以如果話佢哋出咗個後生女唔淨只識打仗仲頂替佢阿爸上陣，都唔算係好出奇嘅事。

影響
可以睇睇《嬉笑集 · 木蘭從軍》—
亞蘭生得咁風騷，心口誰知有執毛。老豆當兵偏要替，姑娘擒賊至慌箍。石獅睇見都流淚，紙馬騎親咪甩鬚。嫩過藕瓜條手臂，點嚟揸把殺人刀。
花月9號

花月9號（法文：9 Floréal），亦叫風信子日（法文：Hyacinthe），係法國共和曆入面每年嘅第219日，離年尾重有146日（閏年147日）。
花月8號

花月8號（法文：8 Floréal），亦叫菇日（法文：Champignon），係法國共和曆入面每年嘅第218日，離年尾重有147日（閏年148日）。
艾朗藍斯

艾朗藍斯（Aaron James Ramsey，1990年12月26號—）係威爾斯足球員，打中場。佢2007年喺卡迪夫城出道，2008年夏天加盟阿仙奴，2019年季中宣布下季會轉會祖雲達斯，2022年加盟尼斯。
2010年2月28號史篤城對阿仙奴賽事中，艾朗藍斯俾梳高斯侵犯搞到斷腳，要即時送院。佢喺同年10月復操，其後先後外借諾定咸森林同埋卡迪夫城，2011年2月尾重返阿仙奴。
每逢藍斯入波、生日甚至係喺網上發表言論，同一日或者幾日之後總會發生世界大事抑或世界名人逝世，藍斯亦俾球迷叫做「死神」。
2017年英格蘭足總盃決賽（車路士對阿仙奴）打吡大戰，79分鐘，基奧特底線傳中，藍斯頭鎚頂入，2比1反勝車仔，贏咗足總盃。
艾森大區

艾森大區（Región Aysén），係智利十五個大區其中一個，雖然面積係第三大，但人口最少，得10萬人到，首府科海丘。
艾森納赫

艾森納赫（德文：Eisenach）係德國一個城市，喺脫靈根，人口約莫4.2萬。
艾根堡宮

艾根堡宮係個喺奧地利嘅世界遺產，登錄喺聯合國教科文組織嘅世界遺產名錄。
艾未未

艾未未（Ai Weiwei，1957年8月28號—）係中國藝術家，建築設計師，又係社會評論員、文化評論員。因為佢係出名詩人艾青個仔，亦都為人所知。佢喺實驗藝術呢方便，係中國頭頭。
佢最出名係做電視劇《北京人在紐約》嘅副導演，而2008年夏季奧林匹克運動會，國家體育館『鳥巢』係佢做顧問。
2011年4月3號北京當局扣留佢，不過冇正式逮捕或落案起訴，個幾月後，公安機構話艾未未涉嫌「經濟犯罪」。有國家要求放佢，亦有人聲援。2011年6月2號，艾未未可以「取保候審」。

家庭
艾未未係艾青同高瑛兩位詩人生嘅仔，1957年喺北京出世。無耐文化大革命，佢成家都放逐去新疆勞改。嗰度艾未未就住咗五年。
1981年到1993年，佢喺美國住，主要留喺紐約。
艾未未老婆叫路青。

事業
艾未未裝置藝術－嬰兒配方奶粉（2013年）
1978年，北京電影學院開辦，佢入咗學院，同期有陳凱歌同張藝謀等。1981年到1993年喺美國，佢主要搞表演藝術，而佢亦都做改現成嘅嘢而成嘅概念藝術。紐約時，佢讀過Parsons School of Design。
1998年，佢去美國搞個叫《舊鞋、性安全》概念藝術展，係第一次有大陸人去國外搞呢類展。返國之後，就搞咗中國第一套前衞藝術刊物，《黑皮書》、《白皮書》同埋《灰皮書》。
2000年，佢同馮博一喺中國上海搞展。
2006年，佢喺紐約Hudson Valley區度設計咗一個私人住宅，間屋含有好多當代中國藝術元素。
2007年，佢參加文獻十二，帶埋一大班唐人同行來做展品。而佢嘅作品《模》，畀大雨壓爛。之不過艾未未無重新整返，因為佢見到自然力量做到畀佢更正嘅作品。
佢亦同夾埋瑞士行Herzog & de Meuron，設計咗北京國家體育場，即係2008年夏季世運會場地鳥巢。之不過佢係對呢次中國搞世運會好失望。因為佢唔係推動中國改革，而係將世運會淪為一種宣傳。佢2007年8月話史匹堡同張藝謀搞世運開幕典禮，以藝術家來講，係失責。佢亦都話唔會出現喺開幕典禮。
艾杜哈尼

艾杜哈尼（阿拉伯文：نادي الدحيل‎）係卡塔爾多哈嘅一間職業足球球會，依家踢緊卡塔爾星級足球聯賽。
艾森斯塔特

艾森斯塔特（Eisenstadt）係奧地利布爾根蘭嘅首府，人口1.4萬。
維基同享有多媒體嘅嘢：艾森斯塔特
洗面

洗面係種整番乾淨塊面嘅方法，通常用水同毛巾去抹，亦可以用到專門洗面用嘅洗面奶。
洗頭艇

洗頭艇（英文：shampoo boat）係香港舊時一類非法高速船隻，曾經喺1990年代尾到2000年代頭流行。

典故
香港南面屬於中國大陸廣東珠海嘅桂山島同外伶仃島，喺1990年代尾嗰時發展咗好多色情事業，畀人叫做「淫島」。有啲香港男人想瞞住老婆去「尋歡」，但又唔想畀老婆見到回鄉證簿仔扱咗出入境印，所以就幫襯黑幫搞嘅非法艇仔航線，由香港仔或長洲偷渡去呢啲島。皆因島上色情業主要係鹹濕飛髮舖，而飛髮舖有洗頭服務，所以呢啲艇仔就叫「洗頭艇」。到2000年代頭，當局打擊呢種偷渡活動，「洗頭艇」已經喺2003年到2004年基本上消失嗮。

相關事件
2015年尾到2016年頭，賣中共禁書出名嘅銅鑼灣書店，股東李波等五位相關人士先後離奇失蹤，社會輿論好多都認為係畀中共捉走。香港立法會議員吳亮星就引述老友消息，話五個人係坐「洗頭艇」返大陸「宿娼嫖妓」先至畀公安捉住，引起社會廣泛批評，結果第二日就要道歉。
洗衫舖

洗衫舖係提供洗衫服務嘅舖頭。服務一般有濕洗同乾洗。有啲叫自助洗衫舖，個客要用嗰度嘅洗衣機同乾衣機，自己入銀仔搞掂。

服務
洗衫舖有濕洗、乾洗之外、重有乾衣、熨衫。有時唔只洗衫，重洗埋公仔、被咁。
洗衫舖唔單止幫客人洗衫褲，重要熨埋，好多增值服務重包埋上門收貨，按時交貨畀客人。

經營
洗衫舖可以單頭經營（自己做番），亦有集團經營同特約經營。

個名
「洗衫舖」好易俾人聽錯，所以都係多人叫「洗衣舖」。
洗身

洗身係一種使水清潔全身嘅活動。佢可以係使水淋做，即沖涼；亦可以係使浴缸裝水浸浴。好多時候，因為沖涼太過於常見，所以啲人會使「沖涼」來代指洗身。
洗頭仔

洗頭仔，係飛髮鋪入面嘅一個職位，又叫做幫工，助理髮型師。洗頭係好多飛髮鋪有包埋嘅服務，因為洗濕個頭易剪好多，又衛生。另外，剪完髮都要洗走頭髮腳咁話。而家有一啲快速理髮鋪頭，用吸塵機吸走髮鬚，所以洗頭仔可以轉行做其它嘢。
洗黑錢

洗黑錢係指將犯法攞番嚟嘅錢（黑錢），用啲方法將佢變成睇落合法嘅錢。其他中文地區通常會就咁叫洗錢，但廣東話「洗錢」同「使錢」（用錢）同音，所以都係叫番全名。而且「洗黑錢」個「洗」亦都同「使錢」個「使」無關，只係因為最早期有罪犯用洗衫鋪掩飾，將黑錢當做鋪頭合法收入，所以就叫做「洗黑錢」。
洗頭水

洗頭水係用嚟清潔頭髮嘅液體，去除多餘油脂同頭皮。
艾阿恩

艾阿恩（阿拉伯文：نادي العين لكرة القدم‎）係阿拉伯聯合酋長國艾因嘅職業足球球會，喺1968年成立，依家踢緊阿聯酋阿拉伯海灣聯賽。
艾雅法拉冰川

艾雅法拉冰川（冰島文：Eyjafjallajökull）係冰島南部嘅一座冰川。
艾雅福

艾雅福（德文：Erfurt，又譯艾福特）係德國脫靈根嘅首府，人口20萬。
艾阿拉比

艾阿拉比（英文：Al-Arabi SC）係科威特科威特城一間職業足球球會，依家踢緊科威特超級足球聯賽。
艾阿里麥納瑪

艾阿里麥納瑪（英文：Al-Ahli Club of Manama）係巴林麥納瑪一間職業足球球會，依家踢緊巴林超級足球聯賽。
艾雅法拉冰川火山

艾雅法拉冰川火山係冰島南部艾雅法拉冰川嘅一座火山，火山海拔高度1,651米。
艾雲·比列錫

艾雲·比列錫（克羅地亞文：Ivan Perišić，1989年2月2號—）係一個克羅地亞足球員，司職前鋒，而家效力緊英超球會熱刺。

攞過嘅獎
呢節要加長。
艾門蒂茲蓋漢揚

艾門蒂茲蓋漢揚（亞美尼亞文：Արմեն Ջիգարխանյան，1935年10月3號—2020年11月14號）係蘇聯時期亞美尼亞男演員，1955年出道。
艾雲

艾雲（英文：Denis Joseph Irwin，1965年10月31號—）係愛爾蘭共和國一前職業足球員，司職後衛。職業生涯期間長期效力曼聯，幫曼聯踢過529場，球會紀錄排第八。
艾雷恩

艾雷恩（英文：Al-Rayyan SC）係卡塔爾賴揚嘅一間職業足球球會，依家踢緊卡塔爾星級足球聯賽。
珠光街道

珠光街道係中國廣東省廣州市越秀區轄下嘅一個街道，喺越秀區中南部。轄區總面積0.93平方公里，下轄18個社區，常住人口7.2萬人。

參考資料
〈珠光街〉。越秀區地方誌編纂委員會網站。喺2008年9月4號搵到。
睇 • 論 • 改 • 歷越秀區政區行政隸屬：中華人民共和國廣東省廣州市　　區政府駐地：北京街道街道：北京街道 | 洪橋街道 | 六榕街道 | 流花街道 | 光塔街道 | 人民街道 | 東山街道 | 農林街道 | 礦泉街道 | 大東街道 | 大塘街道 | 白雲街道 | 珠光街道 | 建設街道 | 華樂街道 | 登峰街道 | 黃花崗街道 | 梅花村街道睇埋：中華人民共和國廣東省鄉級以上政區一覽。
珠吉街道

珠吉街道係中國廣東省廣州市天河區轄下嘅一個街道，2002年12月設立。轄區總面積10.015平方公里，下轄4個社區，常住人口2.2萬人，戶籍人口9千人。

參考資料
〈珠吉街風貌〉。珠吉街道辦事處網站。喺2008年8月29號搵到。
珠城大廈

珠城大廈（Pearl City Mansion）係棟住宅樓，嚮香港銅鑼灣購物區心臟地帶，百德新街22-36號，即係百德新街同記利佐治街交界，近恆隆中心（舊松坂屋）、名店坊（舊大丸）同皇室大廈。

商場
珠城大廈樓下基座係兩個商場，分別叫翡翠明珠廣場（Jade & Pearl Plaza）同名珠城（Pearl City）。

翡翠明珠廣場
翡翠明珠廣場係基座南面嘅部份（唔包地舖），舊時係邵氏旗下嘅「翡翠明珠戲院」。2000年代，嗰度改裝，由齋戲院改做食肆商場，1樓同部份2樓都係食肆，其餘地方仍然係戲院。戲院初頭屬MCL院線，2017年易手畀Cinema City院線，2023年再易手畀影藝戲院院線。

名珠城
名珠城係基座北面嘅部份同埋所有地舖，地舖主要租畀惠康超級廣場（24小時營業），1到4樓早年主要租畀酒樓，喺2010年代開過HMV嘅旗艦店，到2020年原址變咗做驚安之殿堂嘅銅鑼灣分店。
珠光站

珠光站係深圳地鐵7號線一個站，喺龍珠大道同龍珠二路路口。個站2016年10月28號啟用。
珠寶

珠寶（粵拼：Zyu1 Bou2）係畀人戴住嘅飾物，多數都用到寶石同貴金屬（譬如黃金、鉑金、銀）。常見種類包括戒指、頸鏈、耳環、吊墜、鈪、心口針。

投資用途
睇埋：黃金投資同銀投資
珠寶好多時會配以黃金，所以有啲人會買珠寶嚟做黃金投資嘅一種形式，不過珠寶通常都經過咗大量加工，所以，一件珠寶嘅賣價實會顯著高過「將件嘢熔咗做金，攞啲金去賣」所值嗰個價。銀都係同樣嘅道理
稀土

稀土，又叫稀土金屬、稀土元素，係指元素週期表第Ⅲ族副族元素鈧、釔同埋鑭系元素一共17種化學元素，雖然地殼入面有大把，但因為比較難去開採，所以就叫「稀土」。
稀代櫻子

稀代櫻子 ，係日本嘅一個女藝人同埋配音員。
移魂都市

《移魂都市》（Dark City）係一部1998年美國、澳洲合拍嘅新黑色科幻電影，由Alex Proyas執導。主演係Rufus Sewell、基夫修打蘭、珍妮花康納莉、William Hurt。
移民

移民（粵語：Yi4 Man4；英文叫做Immigration）係一種相對永久性既國際人口流動既現象，係指一個國家既居民，因為政治、經濟或者係其他原因，而離開出生國，搬去一個佢哋原本冇公民身份既地國家國度定居既行為。佢哋定居既目的係為咗成為另一個國家既永久居民或者係為咗入籍另一個國家成為公民，喺嗰個新既國家安居樂業、度過餘生。
如果一個地方喺同一段時間有好多人移民（或者叫做走難），就係移民潮。移民潮出現嘅原因好多，但大多數係政治或社會影響。

原因
移民既原因不外兩種：
唔鍾意原本既國家
鍾意另一個國家
而呢啲鍾意或者唔鍾意，可以出自政治、經濟、生活、文化或者係另外動機。
稀缺

兩碌金條；金條稀缺，啲人會肯使錢嚟買金條。
稀缺（粵拼：hei1 kyut3；英文：scarcity）係經濟學最基礎嘅一個概念。如果話一件物品具有「稀缺」呢個特徵，即係話呢件物品嘅數量唔足以滿足經濟個體對佢嘅總需求。

概念
睇埋：經濟學
稀缺指嘅係有限嘅資源同理論上無限嘅慾望之間嘅差異：人類有好多慾望，但係就算有咗現代科技，佢哋手頭上嘅資源－錢、時間、精神－都梗係有限嘅，好多時佢哋都冇足夠嘅資源達到嗮佢哋想要達到嘅目的，例如一個人唔夠錢買嗮佢想要嘅嘢，唔夠時間做嗮佢想要做嘅嘢，又或者一間公司唔夠資源生產嗮佢想要生產嘅嘢。因為稀缺嘅問題，人類需要做犧牲，需要放棄某啲嘢，嚟獲得更多佢想要嘅稀缺嘅資源，亦都因為噉樣而有咗競爭，人同人之間會各自犧牲時間精神等嘅資源嚟爭稀缺嘅嘢。舉個例子說明，「人工高嘅工」係一種稀缺嘅資源：好多人都想要賺多啲錢，所以會犧牲時間同精神返工同埋搵人工高嘅工，而高人工嘅職位嘅數量少過想要呢啲職位嘅人嘅數量，所以啲人就要爭，佢哋會有誘因落力，犧牲更多嘅時間同精神為求爭到嗰啲職位:p. 105。
稀缺係經濟學（研究資源分配嘅學問）嘅最根本概念。有好多資源都係稀缺嘅，所以人類要做好多決策，決定點樣運用某啲資源（時間、精神等等）去最大噉滿足自己嘅慾望：一個人會想用自己有限嘅收入滿足最多嘅慾望，好多時又會想要有多啲錢（等自己可以滿足多啲慾望），但係錢係有限嘅，所以人同人之間會爭錢、爭人工高嘅工；一間牟利公司會想用自己有限嘅人力賺最多嘅盈利，又會想要有多啲人力嚟賺多啲盈利，但係優秀人才嘅數量係有限嘅，所以公司同公司之間會爭人才；一個國家會想用自己有限嘅資源（自然資源同土地等）令自己最穩固，又會想要有多啲資源，而世上嘅資源係有限嘅，所以國家同國家會以外交甚至打仗嘅方式爭資源爭土地。呢啲競爭嘅過程迫使決策者要以最有效率嘅方式運用自己手上嘅資源－而經濟學研究嘅重心就係「點樣運用手上資源，最有效率噉達到目的」。

稀缺嘅物品
一件稀缺嘅物品因為數量唔夠滿足嗮所有人嘅慾望，所以會有人爭，而呢點令到啲人會肯付出一啲嘢嚟換取呢樣物品，即係話通常會有個價格。稀缺嘅物品包括：
黃金
麵包等嘅嘢食；
乾淨嘅食水，尤其係喺一啲落後嘅國家，乾淨食水好多時係要爭嘅嘢。

唔稀缺嘅物品
世上有一啲資源唔稀缺，好似係空氣就係一個例子，空氣對於地球上嘅生命嚟講不可或缺，但係佢對人類嚟講唔稀缺（雖然對於某啲生物嚟講可能有）：一個正常嘅人類無時無刻一唞就唞到氣，唔使用啲乜嘢時間精神嚟令到自己有氣唞，而且目前地球上嘅空氣充足到不得了，夠嗮人類享用，人類根本冇誘因爭空氣－空氣呢種資源嘅量足夠滿足人對佢嘅需求，所以唔稀缺。由呢個例子亦都睇得出，稀缺同一件物品係咪必需冇必然關係－空氣係生命必需嘅，但因為人唔使爭都可以得到空氣，所以空氣唔稀缺。
移動運動

移動運動（locomotion）指動物喺空間中嘅郁動，好似係跑同游水呀噉。